መግለጺ ስእሊ, ካብ መንጐ ነባራት ኣባላት ኣመራርሓ ማተደኣ ዘመዳ ሓጐስ፣ የውብማርን ኣሰፋውን ቅዱሳን ነጋን (ካብ ፀጋም ናብ የማን) "እቲ ውድብ ብማርክሰ ሌኒናዊ መትከል ጥራሕ እዩ ዝምራሕ፤ በዚ ኣተሓሳስባ እዚ ድማ ኩለን ማሕበራት ኣብ ትሕቲ ህወሓት ክጥርነፋ ይገብር። ዕላማአን ድማ ዕላማ ህወሓት ምትግባር እዩ። ዝተፈላለዩ ኣተሓሳስባታት ኣብ ዘይፀውር ደምበ ቃልሲ ድማ ኣይኰነን'ዶ ናፅነት ደቀንስትዮ ናፅነት ህዝቢ እውን ክረጋገፅ ኣይኽእልን። ናፅነት ክፍቀድ እንተሎ ጥራሕ እዩ ሕብረተሰባዊ ለውጢ ክመፅእ ዝኽእል። እዚ ፀገም እዚ ድማ ኣብ ግዜ ዕጥቃዊ ቃልሲ ይገድድ።" ብምባል ትትንትን የውብማር ኣሰፋው። ኣብ ደምበ ወፅዓ ኣትየን ካብ ወፅዓ ክቃለሳ ዝፅዕራ ደቀንስትዮ ኣብቲ እዋን ደርግ ኣብ ምቅላስ እየን ዘድህባ እምበር ነቲ ኣብ ጓጐአን ዘሎ ወፅዓ ኣይረአየንን። ሃለዋትና ከጥፍእ ንዝመፀአ ሓይሊ ምስ መከትና መሰልና ክረጋገፅ እዩ ኢለን እየን ዝሓስባ። እቲ ክቕድም ዝግበኦ ምቕዳም ድማ ጌጋ ዘይክኸውን ይኽእል። የውብማር ትናሳሕ ዶ?
